stanford-oval/wikipedia huggingface dataset:
קאראק (עוגייה)
הערות שוליים

1 2 3 4  "Patrimoine culinaire Suisse Patrimoine culinaire". www.patrimoineculinaire.ch. נבדק ב-2021-09-06.
לקום אתמול בבוקר (מחזמר)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מבוסס על:  לקום אתמול בבוקר 
 מוזיקה:  טים מינצ'ין 
 הצגת בכורה:  16 באוגוסט 2016 
 
לקום אתמול בבוקר (באנגלית: Groundhog Day) הוא מחזמר עם מילים ולחן מאת טים מינצ'ין ומחזה מאת דני רובין. המחזמר מבוסס על סרט בעל אותו שם משנת 1993 (אחד מכותבי התסריט של הסרט הוא רובין).
המחזמר מספר את סיפורו של פיל קונורס, חזאי אגוצנטרי מטלוויזיית פיטסבורג, שבמהלך סיקור אירועי יום המרמיטה בפונקסאטוני, פנסילבניה, מוצא את עצמו בלולאת זמן וחווה את אותו יום שוב ושוב.
הופעת הבכורה העולמית של המחזמר התקיימה בקיץ 2016 בתיאטרון The Old Vic (אנ') בלונדון. ההפקה הייתה מועמדת ל-7 פרסי אוליבייה בשנת 2017, וזכתה בפרס המחזמר החדש הטוב ביותר ובשחקן הטוב ביותר במחזמר עבור אנדי קארל; המחזמר הועלה בברודוויי בשנת 2017, והיה מועמד ל-7 פרסי טוני, כולל המחזמר הטוב ביותר והביצוע הטוב ביותר על ידי שחקן ראשי במחזמר עבור קארל.
הפקות > הופעת בכורה עולמית: לונדון (2016)

נקבע שהפקת הבכורה של המחזמר תתחיל בהצגות מקדימות ב-11 ביולי 2016 בתיאטרון The Old Vic (אנ') בלונדון. ערב הפתיחה הרשמי התקיים ב-16 באוגוסט, וההפקה רצה הרצה מוגבלת עד ל-17 בספטמבר 2016. מכירת הכרטיסים החלה ב-12 באפריל 2016.
ב-28 בינואר 2016, הוכרז שאנדי קארל יגלם את התפקיד הראשי, פיל.
שלוש ההצגות המקדימות הראשונות בוטלו עקב תקלות טכניות, וההצגה המקדימה הראשונה נדחתה ל-15 ביולי.
הפקות > ברודוויי (2017)

הופעת הבכורה של המחזמר בברודוויי התקיימה בתיאטרון אוגוסט ווילסון (אנ') ב-17 באפריל 2017. ההצגות המקדימות התחילו ב-16 מרץ 2017.
ההפקה הסתיימה ב-17 בספטמבר 2017, לאחר 31 הצגות מקדימות ו-176 הופעות רגילות.
הפקות > לונדון - הפקה מחודשת (2023)

ב-6 בדצמבר 2022, הוכרז שהמחחזמר יחזור לתיאטרון The Old Vic (אנ') בלונדון. אנדי קארל ישוב לגלם את תפקידו של פיל קונורס. הצגות מקדימות מתוכננות להתחיל ב-20 במאי 2023, ערב הפתיחה מתוכנן ל-8 ביוני, והמופע עתיד לרוץ הרצה מוגבלת עד 12 באוגוסט.
הפקות > ארצות הברית - הפקות מקומיות

במאי 2018, Music Theatre International הכריז שרכש את הזכויות למחזמר.
ההפקה המקומית הראשונה שאיננה שחזור של ההפקה המקורית התקיימה ב-San Francisco Playhouse (אנ') בנובמבר 2019. את ההפקה ביימה סוסי דמילאנו, וראיין דומונד (אנ') גילם את פיל. המחזמר רץ החל מ-20 בנובמבר 2019 עד 18 בינואר 2020.
עלילה

פיל קונורס הוא חזאי ציני מטלוויזיית פיטסבורג שנשלח לסקר את אירוע יום המרמיטה השנתי בעיירה הקטנה המבודדת פונקסאטוני, פנסילבניה, כאשר הוא מוצא את עצמו לכוד בלולאת זמן ונאלץ לחזור על אותו יום שוב ושוב... ושוב. כשכל יום מתרחש בדיוק כמו קודמו פיל הופך למיואש יותר, אבל האם יש לקח שצריך ללמוד מהחוויות שלו, האם הוא יגלה את הסוד ויצא מלולאת הזמן?
אלבום הקלטות צוות שחקנים מקורי ברודוויי

אלבום ההקלטות של צוות השחקנים המקורי בברודוויי הוקלט במרץ 2017. האלבום הופץ דיגיטלית ב-21 באפריל והופץ בחנויות ב-5 במאי 2017. האלבום הופק על ידי כריס נייטינגייל, טים מינצ'ין ומייקל קרוייטר.
| מס' | שם | משך |
| --- | --- | --- |
| 1. | Overture  | 1:04 |
| 2. | There Will Be Sun  | 2:33 |
| 3. | Day One  | 10:20 |
| 4. | Day Two  | 4:26 |
| 5. | Day Three  | 1:40 |
| 6. | Stuck  | 3:34 |
| 7. | Nobody Cares  | 5:13 |
| 8. | Philandering  | 4:50 |
| 9. | One Day  | 8:46 |
| 10. | Entr'acte  | 0:55 |
| 11. | Playing Nancy  | 3:14 |
| 12. | Hope  | 5:30 |
| 13. | Everything About You  | 1:51 |
| 14. | If I Had My Time Again  | 4:59 |
| 15. | Everything About You (reprise)  | 1:00 |
| 16. | Night Will Come  | 3:48 |
| 17. | Philanthropy  | 5:03 |
| 18. | Punxsutawney Rock  | 1:39 |
| 19. | Seeing You  | 6:32 |
דמויות וצוות שחקנים מקורי

| דמות | ברודוויי (2017) |
| --- | --- |
פיל קונורס: אנדי קארל
ריטה הנסון: בארט דוס
לארי: וישל וידיה
נד ריירסון: ג'ון סנדרס
ננסי טיילור: רבקה פוקנברי
גברת לאנקסטר: הת'ר איירס
פרד: ג'רארד קאנוניקו
דבי: קייטי ג'רגטי
ג'ואל: ג'נה רוביי
ראלף: ריימונד ג'יי לי
גאס: אנדרו קול
דוריס: ראום קרנשו
באסטר: ג'וש לאמון
שריף: שון מונטגומרי
סגן: ג'וזף מדיירוס
ג'ף: טראוויס וולדשמידט
ג'נסון: וויליאם פרי
איש שמנמן: מייקל פטיקה
מורה לפסנתר: טרי קאלי
גברת שרודפת אחרי סערה: טיילור אימאן ג'ונס
מחליפים: קמדן גונזלס
מחליפים: ג'ורדן גראב
מחליפים: נטלי וויזדום
מחליפים: —
מחליף/ ספק נקניקיות: קווין ברנרד
ביקורות

ההפקה המקורית של המחזמר בלונדון קיבלה ביקורות חיוביות, ונפתחה עם שורת ביקורות של חמישה כוכבים.
ההפקה בברודוויי קיבלה בעיקר ביקורות חיוביות, ששיבחו את אנדי קארל על כך שחזר להפקה למרות הפציעה הקודמת שלו.
פרסים ומועמדויות > הפקה מקורית לונדון

| שנה | פרס | קטגוריה | מועמד | תוצאה |
| --- | --- | --- | --- | --- |
| 2016 | ערב פרסי תיאטרון סטנדרט (אנ') | המחזמר הטוב ביותר | המחזמר הטוב ביותר | מועמדות |
| 2016 | ערב פרסי תיאטרון סטנדרט (אנ') | ההופעה המוזיקלית הטובה ביותר | אנדי קארל | מועמדות |
| 2016 | ערב פרסי תיאטרון סטנדרט (אנ') | העיצוב הטוב ביותר | רוב הוול | מועמדות |
| 2016 | פרס מעגל מבקרי התיאטרון (אנ') | המחזמר הטוב ביותר | המחזמר הטוב ביותר | זכייה |
| 2017 | פרס אוליבייה | המחזמר החדש הטוב ביותר | המחזמר החדש הטוב ביותר | זכייה |
| 2017 | פרס אוליבייה | השחקן הטוב ביותר במחזמר | אנדי קארל | זכייה |
| 2017 | פרס אוליבייה | השחקן הטוב ביותר בתפקיד משנה במחזמר | אנדרו לאנגטרי | מועמדות |
| 2017 | פרס אוליבייה | הכוראוגרפיה הטובה ביותר לתיאטרון | פטר דארלינג ואלן קיין | מועמדות |
| 2017 | פרס אוליבייה | עיצוב התאורה הטוב ביותר | יו ואנסטון | מועמדות |
| 2017 | פרס אוליבייה | עיצוב התלבושות הטוב ביותר | רוב הוול | מועמדות |
| 2017 | פרס אוליבייה | עיצוב הבמה הטוב ביותר | רוב הוול | מועמדות |
| 2017 | פרס אוליבייה | הבימוי הטוב ביותר | מת'יו וורצ'וס | מועמדות |
פרסים ומועמדויות > הפקה מקורית ברודוויי

| שנה | פרס | קטגוריה | מועמד | תוצאה |
| --- | --- | --- | --- | --- |
| 2017 | פרס טוני | הכוראוגרפיה הטובה ביותר | פטר דארלינג, אלן קווין | מועמדות |
| 2017 | פרס טוני | הבימוי הטוב ביותר של מחזמר | מת'יו וורצ'וס | מועמדות |
| 2017 | פרס טוני | עיצוב הבמה הטוב ביותר של מחזמר | רוב הוול | מועמדות |
| 2017 | פרס טוני | הפסקול המקורי הטוב ביותר | טין מינצ'ין | מועמדות |
| 2017 | פרס טוני | התסריט הטוב ביותר של מחזמר | דני רובין | מועמדות |
| 2017 | פרס טוני | הביצוע הטוב ביותר על ידי שחקן ראשי במחזמר | אנדי קארל | מועמדות |
| 2017 | פרס טוני | המחזמר הטוב ביותר | המחזמר הטוב ביותר | מועמדות |
| 2017 | פרס דרמה דסק (אנ') | שחקן יוצא מהכלל במחזמר | אנדי קארל | זכייה |
| 2017 | פרס ליגת הדרמה (אנ') | הופעה נכבדת | אנדי קארל | מועמדות |
| 2017 | פרס ליגת הדרמה (אנ') | מחזמר יוצא מהכלל | מחזמר יוצא מהכלל | מועמדות |
| 2017 | פרס מעגל המבקרים החיצוני (אנ') | מחזמר ברודוויי חדש יוצא מהכלל | מחזמר ברודוויי חדש יוצא מהכלל | מועמדות |
| 2017 | פרס מעגל המבקרים החיצוני (אנ') | שחקן יוצא מהכלל במחזמר | אנדי קארל | זכייה |
| 2017 | פרס מעגל המבקרים החיצוני (אנ') | במאי יוצא מהכלל של מחזמר | מת'יו וורצ'וס | מועמדות |
| 2017 | פרס מעגל המבקרים החיצוני (אנ') | פסקול חדש יוצא מהכלל | טים מינצ'ין | מועמדות |
| 2017 | פרס מעגל המבקרים החיצוני (אנ') | תסריט יוצא מהכלל של מחזמר | דני רובין | מועמדות |
| 2017 | פרס צ'יטה ריברה (אנ') | כוראוגרפיה יוצאת מהכלל במופע ברודוויי | פטר דארלינג, אלן קיין | מועמדות |
| 2017 | פרס עולם התיאטרון (אנ') | הופעת בכורה יוצאת מהכלל | בארט דוס | זכייה |
ראו גם

לקום אתמול בבוקר
טים מינצ'ין
לקום אתמול בבוקר (מחזמר) (אנגלית)
הערות שוליים

↑  Bryan Alexander, 'Groundhog Day' musical to open March 2017, USA TODAY (באנגלית אמריקאית)
↑  Groundhog Day Announces Dates for World-Premiere Run at London's Old Vic, ‏MARCH 10, 2016
↑  Nicole Rosky, Official: GROUNDHOG DAY Musical Will Begin This July in London; Priority Ticket Sale Begins Today!, BroadwayWorld.com (באנגלית)
↑  Andy Karl Nabs Bill Murray Role in Broadway-Bound Groundhog Day Musical, ‏JANUARY 28, 2016
↑  Previews delayed for Groundhog Day at the Old Vic | WhatsOnStage, www.whatsonstage.com (באנגלית בריטית)
↑  ROBERT VIAGAS, Groundhog Day Will Follow Jersey Boys into Broadway’s August Wilson Theatre, ‏SEPTEMBER 13, 2016
1 2 3 4 5  עמוד המחזמר באתר Playbill
↑  Groundhog Day to return to the Old Vic in 2023 | WhatsOnStage, www.whatsonstage.com (באנגלית בריטית)
↑  ADAM HETRICK, Music Theatre International Acquires Rights to Groundhog Day Musical, ‏MAY 22, 2018
↑  Rebecca Russo, San Francisco Playhouse Presents the Bay Area Premiere of Broadway Smash Hit GROUNDHOG DAY THE MUSICAL, BroadwayWorld.com (באנגלית)
↑  Groundhog Day the Musical - Official Tickets at San Francisco Playhouse, San Francisco Playhouse (באנגלית אמריקאית)
↑  ANDREW GANS, Cast of Broadway’s Groundhog Day Will Head Into the Recording Studio, Playbill, ‏MARCH 03, 2017
↑  You'll Want to Listen Again and Again! Groundhog Day Sets a Cast Album Release Date, Broadway.com (באנגלית)
↑  BWW News Desk, GROUNDHOG DAY Hits the Recording Studio This Weekend; Original Broadway Cast Album Out This Spring!, BroadwayWorld.com (באנגלית)
↑  "Groundhog Day musical gets five-star reception". BBC News (באנגלית בריטית). 2016-08-17. נבדק ב-2023-01-08.
↑  RYAN MCPHEE, What Do Critics Think of Groundhog Day on Broadway?, ‏APRIL 17, 2017
↑  Evening Standard Awards shortlist announced | WhatsOnStage, www.whatsonstage.com (באנגלית בריטית)
↑  Jessie Thompson, Evening Standard Theatre Awards 2016: The winners, Evening Standard, ‏2017-02-14 (באנגלית)
↑  2016 Results | Critics' Circle Theatre Awards, ‏2017-01-31 (באנגלית בריטית)
↑  Tim Minchin · Groundhog Day has been nominated for EIGHT Olivier Awards, including Best New Musical!, Tim Minchin
↑  Groundhog Day The Musical Tickets - London Theatre Tickets | West End Theatre .com, www.westendtheatre.com (באנגלית בריטית)
↑  Groundhog Day, www.fromtheboxoffice.com
פומית

פומית חלילית קטלאנית
פומית (באנגלית: Fipple) הוא חלק מפית-נשיפה מכווצת קצה, המשותף לכלי נשיפה רבים ממשפחת החלילים, כגון חליל אירי וחלילית. כלי נשיפה אלה מכונים חלילי פומית (או חלילי קנה או חלילים דמויי-צינור) והם מסומנים בקוד 421.2 בסיווג הורנבוסטל – זאקס.
דרך פעולה

באיור הנלווה, מתקע פיית העץ (A), מעליו בפיית הכלי, פתח מעבר האוויר המכונה "תעלת ארובה" או "תעלת הרוח"(B), המתעלת את נשיפת הנגן כך שתעבור לאורך התעלה. ביציאה מתעלת הארובה, הנשיפה מכוונת לקצה להב קשיח (C), המכונה "שפת החתך" או חותך רוח, שמייצרת אפקט ברנולי או סִיפוֹן (צינור). האוויר הזורם מעל "הפה-הקולי" (אותו פתח מרובע בראש הפומית ממנו בוקע הצליל) יוצר שסתום מבוקר זרימה, או "קנה אוויר". הידוד (האינטראקציה) בין קנה האוויר ועמוד האוויר בגוף הכלי מייצרים גלים עומדים בעמוד האוויר, אשר קובע את גובה הצליל. תנודה זו יוצרת את "צליל המשרוקית" בכלי נשיפה חליליים. ראו כלי נשיפה. גוון צליל מובהק, הנקבע על פי מידות הכלי והפה-הקולי, משתנים במעט על ידי הטכניקה או הנשיפה של הנגן. בכלים כמו החלילית, הנגן יכול לשנות את גובה הצליל של התו המוזיקלי שנוצר על ידי פתיחת או אטימת חורי האצבעות שלאורך גוף הכלי, ובכך לשנות את אורכם האפקטיבי.
נתיב הרוח מורכב מ"תעלת הארובה" או "תעלת הרוח", החלק העליון של הפה-הקולי מגולף בחיבור הראש עצמו, תעלת הרוח, נחצבה על פני השטח העליונים של מתקע הפומית. המרחב שנוצר בין נתיב הרוח לקצה שפת החתך מכונה "הפה" או "הקול", (הפה-הקולי).
גודל הפה-הקולי (אורך, רוחב ועומק) הוא בדרך כלל יחסי לקדח הכלי, תלוי בדגם הכלי ובאופן ספציפי בכלי המקורי ממנו מעתיקים (במקרה של חלילית). כלי רבים המיוצרים במפעל בייצור המוני כוללים פה-קולי בחתך מלבני או מעוין שטוחים. אולם פה-קולי שטוחים ומלבניים אלו, מייצרים טון פחות ממתוק ומציעים גמישות דינמית פחותה (עיקול גובה צליל) מאלו של פומית החליל. הפה-הקולי בחלילית נועד להגביל את עיקול גובה הצליל, לצליל יציב יותר תוך שינויים בלחץ הנשימה. בדרך כלל, כלי בעל מתקע-פיה רדוד, כמו חליל שלושה נקבים, יאפשר שינויים מהירים יותר בגובה הצלילים, עיקול גובה צליל ויפיק טון "חלילי", בעוד שמכשיר עם מתקע-פיה עמוק יותר יגביל את שינויי גובה צליל המהירים, עיקול גובה הצליל וייצור טון "קני" יותר.
חלק מיצרני החליליות המודרניים מייצרים כעת שפתי חתך קול מעוקלים כדי להוסיף גוון וצליל הרמוני. כאשר זרם האוויר מכה על שפה מעוקלת בצורת "D", תיווצר מערבולת קלה בפה-הקולי. דבר שמתורגם להרמוניות או "גוון צליל" אהודים במיוחד.
הסינון/העיגול בקצה נתיב הרוח שנפתח על הפה-הקולי אחראי לאיכות ארטיקולציה (טכניקת ביצוע) של כלים בעלי 'תעלת ארובה'. הוא נוצר עלי ידי עיגול של אחת או שתי שפות היציאה של נתיב הרוח. ניתן לראות זאת על ידי התבוננות דרך שפת החתך (החלון) במקום בו נתיב הרוח נפתח על הפה-הקולי. קצוות מעוגלים אלה משפיעים על ההיענות (הלשונות) המופקת על ידי הנגן. מה שמאפשר "לדבר" בשפה הקצבית והדינמית של הכלי. ביטויים כמו "טא", "דה", "רא", "טא-קא" ו- "דה-גא" ו- "דידל" יבדלו בצורה ברורה מאוד בכלי נגינה איכותי המנוגן בידי נגן טוב. כלי נחות שחסר את הקצוות המהונדסים המעוגלים ביציאת נתיב הרוח, יגבילו מאוד את הדינמיקה של הטון או יוצרו "נקודות מתות" במוזיקה. היעדר תכונה זו תפגע בביצועים של כלי נגינה בעלי תעלות ארובה, ללא קשר למאמץ שיעשה הנגן לתקן את הטון, או לרמת המיומנות שלו.
פיה

עקב המיקום הקבוע של נתיב הרוח ביחס לשפת החתך, כלי פומית יכולים להשמיע צליל מוזיקלי ללא סוג האמבושיור (אופן תנוחת השפתיים) הנדרש בחליל צד למשל. אמבושיור בחלילי פומית מתרכז סביב הרעיון של מקוד האוויר בנתיב הרוח ובקדח הכלי כאחד, זאת בהתאם לצורת הקדח. לפיכך, קדח עם "פעמון" רחב בקצה הכלי (כמו חלילית רנסאנס) תגיב טוב יותר להחזקת גרון פתוח לרווחה, לכוון את פרץ האוויר בזרם חזק כדי להדהד את כל אורכו ורוחבו של קדח הכלי. קדח מתחדד ל"פעמון" צר (כמו בחליליות ברוק וחלליות בית-ספר) ישמע במיטבו כשהפתיים משמשות למיקוד האוויר לזרם הדוק יותר, למיקוד האוויר ל"פעמון" הצר יותר בקצה הכלי. הרעיון הוא תמיד להדהד את זרימת האוויר לכל אורך ורוחב הקדח, תוך מיקוד האוויר בהתאם לצורתו של קדח הכלי. בכל עת, סגירת השפתיים סביב "המקור" של חלילית או חליל פומית תעזור למקד את האוויר במורד נתיב הרוח הצר. חשוב מאוד בהפקת צליל בכל חליל פומית.[דרוש מקור]
בעוד שאטימה הדוקה בין שפתי הנגן ל"המקור" החלילית תמקד את הצליל, שרירי פנים הדוקים ייצרו צליל מחוספס (במיוחד בחלליות). השילוב של אטימת שפתיים נקיה סביב המקור והרפיית הלחיים ושרירי הפנים, תוך מתן אפשרות ללחיים להתנפח בתגובה לזרימת האוויר, הם מרכיבים חשובים במתכון ליצירת צליל ממוקד ומצלצל. "מתכון גורמים עיקרי" כולל לא רק אמבושיור, אלא טכניקת יציבה, ארטיקולציה, נשימה וטכניקת אצבעות כאחד. יש להיזהר שלא לחסום את נתיב הרוח בשיניים, על מנת שלא יסננו ויפזרו את זרימת האוויר, ויגרמו להפקת צליל פחות ממוקד ובעל קצה מטושטש, כביכול.[דרוש מקור]
כלים בעלי פומית

פומיות משמשות בכלי הנגינה הבאים:
בנגסי אלאס
דיפל (או dvojnice)
פלאביול
פלגיאולט (קודמתה של החלילית האירית)
פוג'ארה
הידראופופון
חלוי
קלוי
קויסי
לרוב החלילים האמריקאים האינדיאניים, כולל הכלי הידוע בכינויו חליל אינדיאני, שכן לסוג זה יש בדרך כלל פומית, אם כי ממוקם בשיפוע לכיוון פנים הכלי, ותא אוויר ראשון נמצא לפני תעלת האוויר המכווצת אשר נוצרת לעיתים קרובות על ידי התקן נייד נפרד אותו קושרים לגוף הכלי.
אוקרינות, וביניהן הגמשורן
צינורות זרימה של עוגב
צינור (כמו עם טאבור)
חלילית
סלמורי
שבי
משרוקית הזחה (מכונה גם משרוקית סוואני או סוואני, חליל בוכנה, חליל ג'אז)
סוראוולי
סטבולה
חלילית אירית (או שריקת אגורה)
טקסיסטו
פרולה
ראו גם

כלי נשיפה למידע נוסף על הפקת קול
לקריאה נוספת

אספן, נייג'ל (עודכן לאחרונה ב־10 במרץ 2006). המשרוקית הסקוטית .
האו, וולטר ואן (1984). נגן החלילית המודרנית . שוט,מסת"ב 0-901938-96-3 .
האנט, אדגר (1962). החלילן והמוזיקה שלו . ג'ון גרדנר מדפסות, בע"מ הות'ורן רד, ליברפול, אנגליה. 1982:ISBN 978-0903873055 .
McCullough, LE (1976). "הערות היסטוריות על החליל האירי", מורה החליל האירי השלם, פרסומי אלונים.ISBN 0-8256-0340-4ISBN 0-8256-0340-4 .
הערות שוליים

↑  "Flutes with duct or duct flutes". Musical Instrument Museums Online. נבדק ב-2019-10-09.
↑  Benade, Arthur H. (1990). Fundamentals of Musical Acoustics. New York: Dover. p. 491.
↑  Recorder in Oxford Music Online, archive.vn, ‏2012-05-25
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פומית".
חתך ראש החלילית, מציין את מתקע פיית העץ (A), מעבר אוויר "תעלת ארובה" (B), ו"שפת החתך"(C) המהווה את הקצה הרחוק של "הפה הקולי"
צילום מקרוב של קצה הנשיפה של חלוי פיאנג אוו, מציג חריץ נשיפה ומתקע-פיה
קריית ערי הבירה

.
| --- | --- |

 הבניין הגבוה באירופה בתקופה:  2010 - 2013
 בניין קודם:  מגדל על הגדה
 בניין הבא:  מגדל השארד
 מידע כללי
 סוג:  גורד שחקים
 שימוש:  משרדים מסחריים, דירות מגורים.
 כתובת:  גדת פרסננסקאיה 8, מבנה 1
 מיקום:  מוסקבה
 מדינה:  רוסיה
 בעלים:  Capital Group
 הקמה ובנייה
 תקופת הבנייה:  2005–2009 (כ־4 שנים)
 תאריך פתיחה רשמי:  2009 
 עלות:  450 מיליון דולר
 אדריכל:  NBBJ
 סגנון אדריכלי:  דה-קונסטרוקטיביזם 
 מידות
 גובה:  מגדל "מוסקבה": 301.6 מטר מגדל "סנקט פטרבורג": 256.9 מטר
 שטח:  288,680 מ"ר 
 קומות:  מגדל "מוסקבה": 73  מגדל "סנקט פטרבורג": 65
 
 קואורדינטות:  55°44′50″N 37°32′20″E﻿ / ﻿55.747222222222°N 37.538888888889°E﻿ / 55.747222222222; 37.538888888889
 www.capitalcity.ru/en/
  (למפת מוסקבה מוגדלת) קריית ערי הבירה(למפת מוסקבה רגילה) קריית ערי הבירה he
 
ערי הבירה (ברוסית: Город столиц) הוא קומפלקס של שני גורדי שחקים וחלק מחבר בן 17 קומות הנמצא במוסקבה סיטי, מרכז העסקים הבינלאומי של מוסקבה. בנייתו הושלמה ב-2009.
המתחם כולל שלושה בניינים:
מגדל "מוסקבה" - בן 73 קומות ומתנשא לגובה של 301.6 מטר. הוא היה הבניין הגבוה באירופה עד 2012, עם חנוכת מגדל השארד באנגליה.
מגדל "סנקט פטרבורג" - בן 65 קומות וגובה של 257 מטר.
בניין משרדים נוסף שהוא החלק המחבר בקומפלקס, בן 17 קומות.
בקומה הראשונה של בניין המשרדים ממוקמת מסעדה איטלקית Tutto Bene, מסעדת BAMBOO.BAR בעלת שתי קומות, ומסעדת Grand Урюк Berezka.
בדצמבר 2024 פורסם שבתקופות שונות רכשו קרובי משפחה של נשיא סוריה לשעבר בשאר אל-אסד לפחות 19 דירות במתחמי מגורים בשטח מוסקבה סיטי, מתוכן 18 במתחם ערי הבירה.
הערות שוליים

↑  Anchoring a New District
↑  https://antikor.com.ua/ru/articles/739467-cemjja_asada_kupila_19_apartamentov_v_moskve_-_ft
| מרכז העסקים המוסקבאי הבינלאומי "מוסקבה סיטי" |
| --- | --- | --- |
| בניינים | מגדל 2000 • מגדל האבולוציה • מתחם עסקים "אימפריה" • הליבה המרכזית • ערי הבירה • מגדל על הגדה • IQ-קוורטאל • אירואסיה • פדרציה • מגדל מרקורי • Neva Towers • OKO •  Moscow Towers • המגדל הצפוני |  |
| תחבורה | גשר בגרטיון • דלובוי צנטר (קו פיליובסקאיה) • מוסקבה-סיטי • דלובוי צנטר (קו סולנצבסקאיה) • דלובוי צנטר (קו רובליובו-ארכנגלסקויה, סגורה זמנית) • טבעת התחבורה השלישית |  |
ערך זה הוא קצרמרבנושא גורדי שחקים ובנושא מוסקבה. אתם מוזמנים לתרום לוויקיפדיה ו.
קהילה לשלום ובנייה

קהילה לשלום ובנייה (בגרמנית: Gemeinschaft für Frieden und Aufbau) הייתה קבוצת התנגדות גרמנית לנאציזם בגרמניה הנאצית. היא נוסדה על ידי פקיד בית המשפט הנס וינקלר והחשמלאי היהודי ורנר שארף בלוקנוואלדה (Luckenwalde).
היסטוריה

וינקלר היה פקיד בבית המשפט המחוזי בלוקנוולדה שלא היה במקור בעל עניין בפוליטיקה, אך היה עד לחקירות ועינויים של יהודים ומתנגדי המשטר. בשל ידידותו עם בני הזוג היהודים אלזה וגינתר סמואל, הפך לעוין לנאצים ויחד עם רעייתו פרידה הקדיש את עצמו להגנה על יהודים נרדפים ומתנגדי המשטר. עם בני הזוג סמואל וחברים אחרים הקים ארגון בשם הקוד "ארגון הצלה בעל מחויבות רמה" (Sparverein hoher Einsatz) שמטרתו הייתה לרכוש כסף, מזון ותלושי מזון לאנשים מסתתרים, ומאוגוסט 1943 הסתיר גם את אויגן הרמן-פרידה, אז בן שש עשרה, בדירתו בת שני החדרים. סמואל, שלא הצליח להימלט עם משפחתו מהגירוש לטרזיינשטט, פגש שם את ורנר שארף והעביר לו את כתובתו של וינקלר.
לפני גירושו עבד שארף כחשמלאי עבור הקהילה היהודית בבית הכנסת בלבצובשטראסה. שהוסב למחנה איסוף. שארף זכה לגישה לרשימות הגירוש, בזכות קשרים טובים עם פקידי הגסטפו. הוא נתן לחברים ומכרים אזהרות מבעוד מועד על הגירוש הממשמש ובא ויצר קשרים עם תומכים בברלין שאיפשרו לו ולחברתו פנסיס גרין (Fancia Grün) להסתתר ולשרוד באופן לא חוקי מספר חודשים עד שאלה נעצרו וגורשו בתחילת אוגוסט 1943. שארף חזר לברלין והצליח להימלט מטרזיינשטט עם פנסיה גרין ב-7 בספטמבר 1943 ולהסתתר בפירסטנוולדה. הוא יצר קשר עם וינקלר בלוקנוואלדה והקים איתו את הקהילה לשלום ובנייה.
הקבוצה, בת כשלושים איש, התארגנה בצורה מבוזרת והפיקה עלונים בתפוצה כוללת של כ-3,500 עותקים. העלונים חולקו כמכתבי שרשרת וקראו לאוכלוסייה לחשוב באופן עצמאי, להתנגד ולסיים את המלחמה:
הקהילה לשלום ובניה צועדת. גברים ונשים אמיצים של גרמניה התאחדו כדי לשים קץ לשקרים ולרצח הנאצים.[...] אנו נלחמים לשלום מיידי.[...] אנו קוראים להתנגדות פסיבית. כל מה שאנחנו מבקשים ממך זה לחשוב. הפשיזם ספג עכשיו מכות כאלה, שכל שנותר הוא להציל את מה שניתן להציל, כלומר להיכנע ללא תנאי באופן מיידי. לכן אנו קוראים לכם, חיילים גרמנים, להניח את נשקכם ולהתקומם נגד המדכאים שלכם. אנו קוראים לעם הגרמני להתנגד באופן פעיל.
הקבוצה הייתה הטרוגנית חברתית ופוליטית והורכבה ממעגל החברים והמכרים של בני הזוג. היו מגעים עם קבוצת ההתנגדות שהתקיימה במחנה השבויים לוקנוואלדר שטאמלאגר (Stammlager) III A.
אשתו של המו"ל ומוכר הספרים אוגוסט בונס (Bonneß) הבן נחשפה, נעצרה ונידונה למוות על ידי בית הדין העממי. באפריל 1944, בעקבותיה, נעצרה חברה בקבוצה, הילדה ברומברג, והגסטפו איתר את הקבוצה. באוקטובר 1944 נעצרו החברים בלוקנוואלדה ובברלין, ורוב האחרים נעצרו באוקטובר ובדצמבר. החברים הלא-יהודים הואשמו בפני בית הדין העממי בבגידה ובערעור הכוח הצבאי, אך המשפט שנקבע ל-23 באפריל 1945 לא התקיים. החברים היהודים נשלחו למחנות ריכוז; פנסיה גרין, בעלה לשעבר גרהרד גרין ו-ורנר שארף נורו בזקסנהאוזן ללא משפט. וינקלר ורוב החברים האחרים הצליחו לשרוד עקב שחרור בידי הצבא האדום.
ספרות

Gemeinschaft für Frieden und Aufbau. In: Wolfgang Benz, Walter Pehle (Hrsg.): Lexikon des deutschen Widerstands. Fischer Verlag, Frankfurt a. M. 2001, ISBN 3-596-15083-3, S. 213–215.
Eugen Herman-Friede: Für Freudensprünge keine Zeit. Erinnerungen an Illegalität und Aufbegehren 1942-1948. Mit einem Nachwort von Barbara Schieb-Samizdeh. Metropol Verlag, Berlin 1991 (= Reihe „Dokumente, Texte, Materialien“, Band 2), ISBN 3-926893-11-7.
Eugen Herman-Friede: Arbeit und Ressourcen der „Gemeinschaft für Frieden und Aufbau“. In: Detlev J. Blesgen (Hrsg.): Financiers, Finanzen und Finanzierungsformen des Widerstandes. Lit, Berlin / Münster 2006 (= Schriftenreihe der Forschungsgemeinschaft 20. Juli 1944 e. V., Band 5), ISBN 3-8258-7662-4, S. 189–191.
Arno Lustiger: Zum Kampf auf Leben und Tod. Das Buch vom Widerstand der Juden in Europa, 1933-1945. Kiepenheuer & Witsch, Köln 1994; Lizenzausgabe für area Verlag, Erftstadt 2005, ISBN 3-89996-269-9, S. 66–69 („Werner Scharff und die Gemeinschaft für Frieden und Aufbau.“)
Hermann Maas, Gustav Radbruch (Hg.): Den Unvergessenen. Opfer des Wahns 1933 bis 1945, Heidelberg 1952.
Barbara Schieb-Samizadeh: Die Gemeinschaft für Frieden und Aufbau. Eine wenig bekannte Widerstandsgruppe. In: Dachauer Hefte, 7, 1991, S. 174–190.
Barbara Schieb: Eine Ära geht zu Ende. Zum Tod der beiden letzten Teilnehmer der Widerstandsgruppe „Gemeinschaft für Frieden und Aufbau“. In: informationen. Wissenschaftliche Zeitschrift des Studienkreises Deutscher Widerstand 1933–1945, Heft 89, 2019
הערות שוליים

לוח זיכרון בברלין על הבית במנצלשטראסה 9, ברובע גרונוולד בברלין
כחלון הפלרגון

| כחליל הפלרגון |
| --- | --- |
 נקבה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: כחליליים
סוג:: Cacyreus
מין:: כחליל הפלרגון
שם מדעי
 Cacyreus marshalli ‏Butler, 1898
תחום תפוצה


כַּחְלוֹן הַפֵּלַרְגּוֹן (שם מדעי: Cacyreus marshalli) או כַּחְלִיל הַפֵּלַרְגּוֹן הוא פרפר יום קטן ממשפחת הכחליליים.
מקורו בדרום אפריקה אך הפרפר הובא לראשונה לאירופה בסוף המאה ה-20, שם התפשט במהירות לאזורים רבים בדרום ומזרח אירופה. מאז כניסתו לאירופה, הפך כחלון הפלרגון למזיק למינים של צמחי הגרניון והפלרגוניום המתורבתים. נעשים מאמצים להכיל את התפשטות פרפרי הברונזה הגרניום וכן לקבוע את חומר ההדברה היעיל ביותר למין.
בנובמבר 2019, נצפה הפרפר לראשונה בישראל, בירושלים.
בישראל

בישראל, בדומה לשאר המדינות אליהן הובא בטעות, ככל הנראה יחד עם ייבוא פרחים וצמחי נוי, נחשב למין פולש המזיק לצמחי הגרניון והפלרגוניום. עם זאת, נשיא אגודת חובבי הפרפרים בישראל דובי בנימיני הביע אופטימיות בנוגע למין זה. הוא ציין כי ביוון למשל, הפרפר התרבה והטיל ביצים באופן משמעותי על צמחי בר ונוי, בשנה הראשונה בה הוא נצפה. אך עם הזמן אוכלוסייתו הופחתה והתאזנה, ככל הנראה כתוצאה מטורפים וטפילים. במחקר הפורסם ב-2018, על תצפיות שהתרחשו ביוון וטורקיה, האנטמולוג ג'ון קוטסיס כתב כי בעקבות המגמה האחרונה של הדעיכה בנזקי המין: "כחלון הפלרגון עשוי להיות תוספת יפה לחיי הטבע הפלארקטיים".
תיאור

מוטת כנפיו של כחלון הפלרגון בוגר נעה בין 15–23 מ"מ אצל זכרים ו-18–23 מ"מ אצל נקבות. הכנפיים הקדמיות הן בצבע חום ברונזה עם גבול לבן בשולי הכנפיים. הכנפיים האחוריות הן בצבע אפור-חום עם פסים כהים יותר התחומים בפסים לבנים, היוצרים הדפס מורכב. בקצה הכנפיים התחתונות כתם שחור המדמה עין הנועד להגן מפני טורפים. במין זה לא קיימת דו-צורתיות זוויגית.
כנפיים אחוריות
כנפיים אחוריות
כנפיים קדמיות